ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยหลักเกณฑ์และวิธีการจัดสรรเงินจากกองทุนพัฒนาไฟฟ้าเพื่อการส่งเสริมการใช้พลังงานหมุนเวียนและเทคโนโลยีที่ใช้ในการประกอบกิจการไฟฟ้าที่มีผลกระทบต่อสิ่งแวดล้อมน้อยพ.ศ. ๒๕๕๙ โดยที่เป็นการสมควรกำหนดหลักเกณฑ์และวิธีการจัดสรรเงินจากกองทุนพัฒนาไฟฟ้าเพื่อการส่งเสริมการใช้พลังงานหมุนเวียนและเทคโนโลยีที่ใช้ในการประกอบกิจการไฟฟ้าที่มีผลกระทบต่อสิ่งแวดล้อมน้อยอาศัยอำนาจตามความในมาตรา๑๑ (๑๐) (๑๓) มาตรา ๙๓ มาตรา ๙๕ และมาตรา ๙๗ แห่งพระราชบัญญัติการประกอบกิจการพลังงานพ.ศ. ๒๕๕๐ ประกอบกับข้อ ๒๒ ของระเบียบคณะกรรมการกำกับกิจการพลังงานว่าด้วยกองทุนพัฒนาไฟฟ้า พ.ศ. ๒๕๕๓ คณะกรรมการกำกับกิจการพลังงานออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยหลักเกณฑ์และวิธีการจัดสรรเงินจากกองทุนพัฒนาไฟฟ้าเพื่อการส่งเสริมการใช้พลังงานหมุนเวียนและเทคโนโลยีที่ใช้ในการประกอบกิจการไฟฟ้าที่มีผลกระทบต่อสิ่งแวดล้อมน้อยพ.ศ. ๒๕๕๙ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้พระราชบัญญัติ หมายความว่าพระราชบัญญัติการประกอบกิจการพลังงาน พ.ศ. ๒๕๕๐กกพ. หมายความว่า คณะกรรมการกำกับกิจการพลังงานสำนักงาน กกพ. หมายความว่าสำนักงานคณะกรรมการกำกับกิจการพลังงานเลขาธิการ หมายความว่า เลขาธิการสำนักงาน กกพ.กองทุน หมายความว่า กองทุนพัฒนาไฟฟ้าเพื่อการส่งเสริมการใช้พลังงานหมุนเวียนและเทคโนโลยีที่ใช้ในการประกอบกิจการไฟฟ้าที่มีผลกระทบต่อสิ่งแวดล้อมน้อยปีงบประมาณ หมายความว่า ปีงบประมาณของสำนักงาน กกพ.ข้อเสนอโครงการ หมายความว่ารายละเอียดของโครงการที่ผู้มีสิทธิยื่นขอรับการจัดสรรเงินกองทุนยื่นเสนอ โดยมีแบบหรือรูปหรือรายละเอียดรายการพร้อมทั้งแผนการใช้จ่ายเงินหรือแผนการดำเนินงานตามโครงการที่ชัดเจนและเป็นไปตามวัตถุประสงค์ของกองทุนหน่วยงานของรัฐ หมายความว่า(๑)ราชการส่วนกลาง ราชการส่วนภูมิภาค และองค์กรปกครองส่วนท้องถิ่น(๒)รัฐวิสาหกิจตามกฎหมายว่าด้วยวิธีการงบประมาณ(๓)หน่วยงานอื่นของรัฐ(๔)หน่วยงานภายในของหน่วยงานของรัฐตาม (๑) (๒) หรือ (๓)สถาบันการศึกษา หมายความว่าสถานศึกษาตามกฎหมายว่าด้วยการศึกษาแห่งชาติสหกรณ์ หมายความว่า สหกรณ์ตามกฎหมายว่าด้วยสหกรณ์องค์กรไม่แสวงหากำไร หมายความว่า สมาคม มูลนิธิหรือองค์กรที่เรียกชื่ออย่างอื่นที่จดทะเบียนเป็นนิติบุคคลหรือเป็นส่วนงานหรือโครงการในองค์กรนิติบุคคลมีวัตถุประสงค์เพื่อดำเนินกิจกรรมที่เป็นสาธารณประโยชน์ไม่แสวงหากำไรจากการประกอบกิจกรรมดังกล่าวและต้องดำเนินกิจการอย่างหนึ่งอย่างใดเพื่อสาธารณประโยชน์มาเป็นเวลาต่อเนื่องกันไม่น้อยกว่าหนึ่งปีทั้งนี้ต้องมีวัตถุประสงค์และการดำเนินงานที่สอดคล้องกับวัตถุประสงค์ของกองทุนผู้มีสิทธิยื่นขอรับการจัดสรรเงินกองทุน หมายความว่าผู้มีคุณสมบัติตามข้อ ๑๒ ในการยื่นข้อเสนอโครงการเพื่อขอรับการจัดสรรเงินจากกองทุนผู้ได้รับการจัดสรรเงินกองทุน หมายความว่าผู้มีสิทธิยื่นขอรับการจัดสรรเงินกองทุนที่ได้รับอนุมัติจาก กกพ.ให้ดำเนินโครงการโดยใช้เงินจากกองทุนโครงการ หมายความว่าโครงการที่ได้รับจัดสรรเงินจากกองทุนข้อ๔ ให้ประธานกรรมการกำกับกิจการพลังงานเป็นผู้รักษาการตามระเบียบนี้และให้ กกพ. เป็นผู้วินิจฉัยชี้ขาดปัญหาเกี่ยวกับการปฏิบัติตามระเบียบนี้หมวด ๑บททั่วไป ข้อ๕ เงินกองทุนให้ใช้จ่ายตามวัตถุประสงค์ของการจัดตั้งกองทุน ดังต่อไปนี้(๑)ส่งเสริมการใช้พลังงานหมุนเวียนในการประกอบกิจการไฟฟ้า(๒)ส่งเสริมการพัฒนาและปรับปรุงเทคโนโลยีในการประกอบกิจการไฟฟ้า(๓)ศึกษา วิจัย พัฒนา ส่งเสริม สนับสนุน และสาธิตด้านพลังงานหมุนเวียนเทคโนโลยีในการประกอบกิจการไฟฟ้าหรือการป้องกันแก้ไขปัญหาสิ่งแวดล้อมจากการประกอบกิจการไฟฟ้าข้อ๖ การใช้จ่ายเงินให้เป็นไปตามที่กกพ. กำหนด ภายใต้กรอบของคณะกรรมการนโยบายพลังงานแห่งชาติข้อ๗ เงินกองทุนให้ใช้จ่ายสนับสนุนโครงการและแผนงานอื่น ๆ ที่สอดคล้องกับวัตถุประสงค์การใช้จ่ายเงินกองทุนตามมาตรา ๙๗ (๔)ตามที่ กกพ. เห็นชอบหมวด ๒ประเภทแผนงาน โครงการที่มีสิทธิขอรับการจัดสรร ข้อ๘ ประเภทแผนงานที่มีสิทธิขอรับการจัดสรรจากกองทุนต้องมีการดำเนินงานในลักษณะ ดังต่อไปนี้(๑)แผนงานส่งเสริม และสาธิต การใช้พลังงานหมุนเวียนในการประกอบกิจการไฟฟ้า(๒)แผนงานพัฒนาและปรับปรุงเทคโนโลยีในการประกอบกิจการไฟฟ้าให้มีประสิทธิภาพ และเกิดผลกระทบต่อสิ่งแวดล้อมน้อย(๓)แผนงานศึกษา และวิจัย ด้านพลังงานหมุนเวียนและเทคโนโลยีในการประกอบกิจการไฟฟ้าที่มีประสิทธิภาพและมีผลกระทบต่อสิ่งแวดล้อมน้อย(๔)แผนงานการบริหารจัดการ เพื่อเป็นค่าใช้จ่ายสนับสนุนการปฏิบัติงาน(๕)แผนงานอื่นที่สอดคล้องกับวัตถุประสงค์ของกองทุนตามมาตรา ๙๓ หรือมาตรา ๙๗ (๔) ตามที่กกพ. เห็นชอบข้อ๙ การพิจารณากลั่นกรองเสนอความเห็นเกี่ยวกับการจัดสรรเงินกองทุนข้อเสนอโครงการ จะต้อง(๑)มีเป้าหมายการดำเนินงานตรงกับวัตถุประสงค์การจัดตั้งกองทุนตามข้อ ๕ ข้อ ๖ หรือข้อ๗(๒)มีเป้าหมายและวัตถุประสงค์สอดคล้องกับทิศทางนโยบายแผนการพัฒนาพลังงานของประเทศยุทธศาสตร์การพัฒนากองทุน และสถานการณ์พลังงาน(๓)ไม่มีความซ้ำซ้อนกับโครงการที่ดำเนินการอยู่ หรือเคยมีการดำเนินงานมาก่อนไม่ว่าจะได้รับการสนับสนุนจากหน่วยงานใดเว้นแต่เป็นโครงการที่พัฒนาต่อยอดจากโครงการที่เคยดำเนินการมาแล้ว(๔)แสดงรายละเอียดการดำเนินงานที่ครบถ้วน มีความถูกต้อง เหมาะสมและสอดคล้องกับงบประมาณ หรือค่าใช้จ่ายที่ขอรับการจัดสรรเงิน(๕)แสดงเป้าหมาย ผลลัพธ์และประโยชน์ที่คาดว่าจะได้รับจากการดำเนินโครงการต้องเป็นประโยชน์โดยตรงต่อกองทุนสามารถตอบสนองต่อการแก้ไขปัญหาอุปสรรคของการใช้พลังงานหมุนเวียนและเทคโนโลยีที่ใช้ในการประกอบกิจการไฟฟ้าที่มีผลกระทบต่อสิ่งแวดล้อมน้อยมีความเหมาะสม และเป็นไปได้ในการดำเนินโครงการทั้งทางด้านเทคนิคและเศรษฐศาสตร์(๖)มีกระบวนการดำเนินโครงการที่มีความเหมาะสม สามารถดำเนินการได้ตามกรอบระยะเวลาที่กำหนดผู้มีสิทธิยื่นขอรับการจัดสรรเงินกองทุนต้องปฏิบัติตามกฎหมายที่เกี่ยวข้องอย่างครบถ้วนและต้องเป็นผู้รับผิดชอบในการดำเนินโครงการที่ขอโดยตรงหรือตามที่ กกพ. เห็นชอบหมวด ๓หลักเกณฑ์และวิธีการขอรับการจัดสรรเงิน ส่วนที่ ๑หลักเกณฑ์การจัดสรรเงิน ข้อ๑๐ การจัดสรรเงินกองทุน ให้สำนักงานกกพ. ประกาศกำหนดกรอบจำนวนเงินที่จะให้การส่งเสริม สนับสนุนต่อสาธารณะและรูปแบบของการจัดสรรเงินกองทุน เป็นคราว ๆ ไป โดยให้ประกาศกำหนดระยะเวลาการเปิดรับโครงการอย่างน้อยปีละหนึ่งครั้งข้อ๑๑ รูปแบบของการจัดสรรเงินกองทุนจำแนกเป็น๔ รูปแบบ ดังต่อไปนี้(๑)เงินให้เปล่าเต็มจำนวน(๒)เงินให้เปล่าบางส่วน(๓)เงินสนับสนุนผ่านความร่วมมือระหว่างหน่วยงานที่มีข้อตกลงกับสำนักงาน กกพ.(๔)เงินสนับสนุนในรูปแบบอื่นตามที่ กกพ. กำหนดข้อ๑๒ ผู้มีสิทธิยื่นขอรับการจัดสรรเงินกองทุนได้แก่(๑)หน่วยงานของรัฐ(๒)สถาบันการศึกษา(๓)สหกรณ์(๔)องค์กรไม่แสวงหากำไร(๕)ผู้รับใบอนุญาตการประกอบกิจการพลังงาน(๖)อื่น ๆ ตามที่ กกพ. กำหนดผู้มีสิทธิยื่นขอรับการจัดสรรเงินกองทุนตามวรรคหนึ่งจะต้องมีสัญชาติไทย หรือเป็นนิติบุคคลที่จัดตั้งขึ้นตามกฎหมายไทยซึ่งผู้แทนนิติบุคคลจะต้องมีสัญชาติไทยข้อ๑๓ การจัดสรรเงินกองทุนให้คำนึงถึงหลักเกณฑ์ ดังต่อไปนี้(๑)ข้อเสนอโครงการมีเงื่อนไขตามข้อ ๙(๒)มีความเชื่อมโยงกับยุทธศาสตร์ หรือเป้าหมายตามพระราชบัญญัติรวมทั้งยุทธศาสตร์การพัฒนากองทุนพัฒนาไฟฟ้า(๓)ผู้ดำเนินโครงการต้องมีความพร้อมทางด้านวิชาการ มีเวลาและมีความสามารถที่จะดำเนินโครงการให้ประสบผลสำเร็จตามกรอบระยะเวลาที่กำหนด(๔)สามารถตอบสนองต่อการแก้ไขปัญหาอุปสรรคของการใช้พลังงานหมุนเวียนและเทคโนโลยีที่ใช้ในการประกอบกิจการไฟฟ้าที่มีผลกระทบต่อสิ่งแวดล้อมน้อยมีความเหมาะสม และเป็นไปได้ในการดำเนินโครงการทั้งทางด้านเทคนิคและเศรษฐศาสตร์(๕)ไม่มีจุดมุ่งหมายหรือเกี่ยวพันกับผลประโยชน์ทางการเมืองหรือเป็นโครงการที่มุ่งแสวงหาผลกำไร(๖)ผู้รับผิดชอบโครงการต้องไม่อยู่ในบัญชีรายชื่อผู้ดำเนินโครงการที่ผิดสัญญาของกองทุนพัฒนาไฟฟ้าส่วนที่ ๒วิธีการขอรับการจัดสรรเงิน ข้อ๑๔ การขอรับการจัดสรรเงิน ให้ผู้มีสิทธิยื่นขอรับการจัดสรรเงินกองทุนยื่นข้อเสนอโครงการพร้อมด้วยเอกสารและหลักฐานที่เกี่ยวข้องให้สำนักงานกกพ. ภายในระยะเวลาที่กำหนด โดยขั้นตอนในการยื่นข้อเสนอโครงการ รวมทั้งแบบฟอร์มและเอกสารประกอบที่เกี่ยวข้อง ให้ดำเนินการตามคู่มือที่สำนักงาน กกพ. กำหนดส่วนที่ ๓การพิจารณากลั่นกรอง ข้อ๑๕ ให้มีคณะอนุกรรมการกลั่นกรองแต่งตั้งโดยกกพ. มีอำนาจหน้าที่ ดังต่อไปนี้(๑)พิจารณากลั่นกรองข้อเสนอโครงการให้เป็นไปตามเงื่อนไขในข้อ ๙รวมถึงกำหนดหลักเกณฑ์การพิจารณาอนุมัติโครงการที่ขอรับการสนับสนุน(๒)จัดทำแผนการดำเนินงานของกองทุน โดยจัดทำเป็นแผนเสนอ กกพ.ให้ความเห็นชอบก่อนดำเนินงานและสามารถปรับปรุงเพื่อให้สอดคล้องกับสถานการณ์ได้ทุกปีหากในระหว่างปีคณะอนุกรรมการกลั่นกรองพิจารณาเห็นความจำเป็นต้องกำหนดแผนใหม่ภายใต้แผนหลักให้เสนอขออนุมัติต่อกกพ. ก่อนดำเนินการ(๓)โครงการใดมีความจำเป็นต้องปรับปรุงรายละเอียดของโครงการและไม่กระทบวงเงินงบประมาณที่ได้รับในระหว่างปีตามแผนที่กกพ. ได้ให้ความเห็นชอบแล้ว ให้คณะอนุกรรมการกลั่นกรองพิจารณาปรับปรุงได้(๔)เสนอแนะแนวนโยบายและแนวทางในการกำกับดูแลการเก็บรักษาและจ่ายเงินกองทุนส่วนที่ได้รับจัดสรรจากกกพ. รวมถึงแนวทางกำกับดูแลการจัดทำบัญชีเพื่อบันทึกรายงานการรับจ่ายเงิน และนำเสนอรายงานการเงินต่อกกพ. ทุกปี(๕)เชิญผู้มีสิทธิยื่นขอรับการจัดสรรเงินกองทุนมาชี้แจงข้อมูลเพิ่มเติมหรือส่งเอกสารเพิ่มเติม(๖)ปฏิบัติงานอื่น ๆ ตามที่ กกพ. มอบหมาย เพื่อให้เป็นไปตามวัตถุประสงค์ของระเบียบนี้ข้อ๑๖ การพิจารณาข้อเสนอโครงการที่จะได้รับการจัดสรรเงินกองทุนให้สำนักงาน กกพ. นำเสนอคณะอนุกรรมการกลั่นกรอง เมื่อคณะอนุกรรมการกลั่นกรองพิจารณาเรียบร้อยแล้วให้สำนักงาน กกพ. รวบรวมผลการวิเคราะห์และกลั่นกรองข้อเสนอโครงการนำเสนอ กกพ. เพื่อพิจารณาอนุมัติโครงการเพื่อประโยชน์ต่อการพิจารณาสำนักงาน กกพ.อาจเชิญผู้มีสิทธิยื่นขอรับการจัดสรรเงินกองทุนมาชี้แจงให้ข้อเท็จจริงหรือส่งข้อมูล เอกสาร หรือหลักฐานประกอบการพิจารณาได้ข้อ๑๗ สำนักงาน กกพ.สามารถจัดให้มีผู้ทรงคุณวุฒิหรือผู้มีความชำนาญเฉพาะด้านที่เกี่ยวข้องกับข้อเสนอโครงการวิเคราะห์กลั่นกรองโครงการเสนอแนะและแสดงความคิดเห็นเกี่ยวกับข้อเสนอโครงการก่อนนำเสนอ กกพ. ทั้งนี้ สำนักงาน กกพ. อาจเปลี่ยนแปลงพิจารณาจำนวนผู้ทรงคุณวุฒิหรือผู้มีความชำนาญเฉพาะด้านตามความเหมาะสมหรืออาจให้มหาวิทยาลัยหรือหน่วยงานที่มีความรู้ความชำนาญพิจารณาให้ความเห็นประกอบก็ได้ผู้ทรงคุณวุฒิหรือผู้มีความชำนาญเฉพาะด้านต้องมีคุณสมบัติขั้นต่ำ ดังต่อไปนี้(ก)สำเร็จการศึกษาระดับปริญญาตรี(ข)มีความรู้และประสบการณ์เกี่ยวกับการวิเคราะห์กลั่นกรองโครงการที่ขอรับการจัดสรรเงินกองทุน(ค)ไม่มีส่วนได้เสียกับผู้มีสิทธิยื่นขอรับการจัดสรรเงินกองทุนข้อ๑๘ ค่าใช้จ่ายในการวิเคราะห์กลั่นกรองโครงการให้เบิกจากงบประมาณค่าบริหารจัดการกองทุน ตามอัตราที่สำนักงาน กกพ. กำหนดข้อ๑๙ หากสำนักงาน กกพ.เห็นว่าคำขอที่รับไปไม่สมบูรณ์อาจมีหนังสือแจ้งให้ผู้มีสิทธิยื่นขอรับการจัดสรรเงินกองทุนหรือตัวแทนมาชี้แจงเพิ่มเติมรวมทั้งอาจให้ผู้มีสิทธิยื่นขอรับการจัดสรรเงินกองทุนส่งเอกสารหลักฐานเพิ่มเติมอีกก็ได้ภายในระยะเวลาสามสิบวันนับแต่วันที่มีหนังสือแจ้งส่วนที่ ๔การจัดทำสัญญาและบันทึกข้อตกลง ข้อ๒๐ ให้สำนักงาน กกพ.แจ้งผลการพิจารณาแก่ผู้ได้รับการจัดสรรเงินกองทุนทราบเป็นหนังสือ และเมื่อผู้ได้รับการจัดสรรเงินกองทุนได้รับหนังสือแจ้งผลการพิจารณาแล้วให้ดำเนินการจัดทำสัญญาหรือบันทึกข้อตกลงรับการจัดสรรกับสำนักงาน กกพ.ภายในสี่สิบห้าวันนับแต่วันที่ได้รับหนังสือแจ้งดังกล่าวข้อ๒๑ กรณีที่ผู้ได้รับการจัดสรรเงินกองทุนไม่สามารถดำเนินการจัดทำสัญญาหรือบันทึกข้อตกลงรับการจัดสรรภายในระยะเวลาตามที่กำหนดได้ให้ผู้ได้รับการจัดสรรเงินกองทุนแสดงเหตุผลและความจำเป็นในการขอขยายระยะเวลาโดยต้องแจ้งให้สำนักงานทราบก่อนสิ้นสุดระยะเวลาดังกล่าว และให้เป็นดุลยพินิจของเลขาธิการที่จะพิจารณาอนุมัติให้ขยายระยะเวลาได้อีกแต่ต้องไม่เกินสามสิบวันนับแต่วันที่ได้รับหนังสือจากสำนักงาน กกพ.หากผู้ได้รับการจัดสรรเงินกองทุนไม่ดำเนินการภายในระยะเวลาที่กำหนดตามวรรคหนึ่งให้ถือว่าผู้ได้รับการจัดสรรเงินกองทุนสละสิทธิในคำขอที่ยื่นแต่ไม่ตัดสิทธิที่ผู้นั้นจะยื่นขอรับการจัดสรรเงินกองทุนใหม่ข้อ๒๒ สัญญาหรือบันทึกข้อตกลงรับการจัดสรรต้องประกอบด้วย(๑)โครงการและเป้าหมายในการดำเนินการ(๒)รายละเอียดเทคโนโลยีและวิธีการที่ใช้ในการดำเนินโครงการ (ถ้ามี)(๓)ระยะเวลาที่ใช้ในการดำเนินโครงการ(๔)ค่าใช้จ่ายในการดำเนินโครงการ จำนวนเงินที่จะได้รับการสนับสนุนและงวดของการเบิกจ่ายเงิน รวมทั้งแหล่งเงินสนับสนุนอื่น (ถ้ามี)(๕)เงื่อนไขของสัญญาหรือบันทึกข้อตกลง ดังต่อไปนี้(ก)สิทธิของสำนักงาน กกพ. ในการปรับลดจำนวนเงินทุนรวมทั้งการบอกเลิกสัญญาหรือบันทึกข้อตกลงหากผู้ได้รับการจัดสรรเงินกองทุนไม่สามารถดำเนินงานได้ตามเป้าหมาย(ข)การตรวจสอบและลงโทษ ในกรณีที่ผู้ได้รับการจัดสรรเงินกองทุนไม่ปฏิบัติตามสัญญาหรือบันทึกข้อตกลงแล้วแต่กรณี(ค)สิทธิของสำนักงาน กกพ.และผู้ได้รับการจัดสรรเงินกองทุนที่เป็นเจ้าของร่วมในสิทธิในทรัพย์สินทางปัญญาใด ๆที่อาจเกิดขึ้นจากโครงการ ซึ่งสำนักงาน กกพ.และผู้ได้รับการจัดสรรเงินกองทุนจะตกลงกันเรื่องการแบ่งผลประโยชน์จากทรัพย์สินทางปัญญาเหล่านั้น(ง)หน้าที่ของผู้ได้รับการจัดสรรเงินกองทุนในการจัดเก็บเอกสารที่เป็นหลักฐานเกี่ยวกับการเบิกจ่ายเงินในส่วนที่ได้รับการสนับสนุนจากกองทุนรวมทั้งการรายงานความก้าวหน้าของการดำเนินโครงการ รวมทั้งการให้ความร่วมมือและอำนวยความสะดวกในการเข้าตรวจเยี่ยมชมเพื่อติดตามและประเมินผลของกกพ. สำนักงาน กกพ. หรือคณะบุคคล บุคคลที่ กกพ. มอบหมาย(จ)หน้าที่ของผู้ได้รับการจัดสรรเงินกองทุนในการปฏิบัติตามประกาศคณะกรรมการป้องกันและปราบปรามการทุจริตแห่งชาติ(ป.ป.ช.) เรื่อง หลักเกณฑ์และวิธีการจัดทำและแสดงบัญชีรายการรับจ่ายของโครงการที่บุคคลหรือนิติบุคคลเป็นคู่สัญญากับหน่วยงานของรัฐ(๖)อื่น ๆ ตามที่สำนักงาน กกพ. กำหนดข้อ๒๓ กรณีผู้ได้รับการจัดสรรเงินกองทุนเป็นหน่วยงานของรัฐทรัพย์สินที่ได้มาโดยใช้เงินกองทุน ให้เป็นกรรมสิทธิ์ของหน่วยงานผู้ได้รับการจัดสรรเงินกองทุนกรณีผู้ได้รับการจัดสรรเงินกองทุนเป็นหน่วยงานอื่นๆ ทรัพย์สินที่ได้มาโดยใช้เงินกองทุน กกพ. จะพิจารณาให้กรรมสิทธิ์เป็นการเฉพาะรายข้อ๒๔ ผู้ได้รับการจัดสรรเงินกองทุนต้องใช้จ่ายเงินหรือก่อหนี้ผูกพันตามโครงการภายในวงเงินและระยะเวลาที่ได้รับอนุมัติการเปลี่ยนแปลงแก้ไขเพิ่มเติมโครงการที่ได้รับอนุมัติแล้ว ต้องได้รับอนุมัติจากกกพ. ก่อนเว้นแต่การเปลี่ยนแปลงเฉพาะระยะเวลาดำเนินโครงการให้อยู่ในดุลพินิจของเลขาธิการ และรายงานให้กกพ. ทราบห้ามผู้ได้รับการจัดสรรเงินกองทุนโอนหรือนำเงินกองทุนไปใช้ในโครงการอื่นเว้นแต่จะได้รับอนุญาตจาก กกพ.กรณีผู้ได้รับการจัดสรรเงินกองทุนไม่ดำเนินการตามแผนที่กำหนดให้นำส่งเงินกองทุนคืนสำนักงาน กกพ. ภายในหกสิบวันนับแต่วันที่ได้รับเงินหากผู้ได้รับการจัดสรรเงินกองทุนมิได้เป็นหน่วยงานของรัฐและไม่นำส่งเงินคืนภายในระยะเวลาที่กำหนดตามวรรคสามให้ถือว่าผู้ได้รับการจัดสรรเงินกองทุนตกเป็นลูกหนี้ผิดนัดและต้องชำระเงินคืนพร้อมดอกเบี้ยในอัตราเงินฝากออมทรัพย์ของธนาคารออมสินจนกว่าจะได้มีการนำส่งเงินคืนครบถ้วนให้กับสำนักงาน กกพ.ข้อ๒๕ การขยายระยะเวลาดำเนินการที่เปลี่ยนแปลงไปจากรายละเอียดโครงการที่กกพ. อนุมัติไว้แล้ว ให้ดำเนินงาน ดังต่อไปนี้(๑)กรณีมีแนวโน้มว่าไม่สามารถดำเนินโครงการได้ตามแผนที่วางไว้ด้วยสาเหตุที่อยู่นอกเหนือความควบคุมของผู้ได้รับการจัดสรรเงินกองทุนให้ผู้ได้รับการจัดสรรเงินกองทุนทำหนังสือแจ้งสำนักงาน กกพ. เพื่อขออนุมัติขยายเวลาพร้อมทั้งเหตุผลและความจำเป็นตามที่กำหนดไว้ในสัญญาไม่น้อยกว่าสามสิบวันก่อนสัญญาสิ้นสุดลงการขยายระยะเวลาตามวรรคหนึ่งให้สำนักงาน กกพ. ดำเนินการ ดังต่อไปนี้(ก)ทำหนังสือแจ้งต้นสังกัดของผู้ได้รับการจัดสรรเงินกองทุน (ถ้ามี)(ข)ทำหนังสือแจ้งผู้ได้รับการจัดสรรเงินกองทุนทราบเพื่อเร่งรัดให้มีการนำส่งร่างรายงานฉบับสมบูรณ์ภายในหกสิบวันนับตั้งแต่ที่ได้รับแจ้งจากสำนักงาน กกพ.(ค)ให้สำนักงาน กกพ. รวบรวมรายชื่อเพื่อจัดทำบัญชีรายชื่อผู้ดำเนินโครงการล่าช้า เพื่อรายงานกกพ.(๒)กรณีที่ขอขยายเวลาในสัญญามากกว่าหนึ่งครั้ง ให้เสนอ กกพ. พิจารณาข้อ๒๖ ในกรณีที่ผู้ได้รับการจัดสรรเงินกองทุนผิดสัญญาสำนักงาน กกพ.สามารถยกเลิกสัญญาหรือบันทึกข้อตกลงได้ตามข้อกำหนดในสัญญาหรือบันทึกข้อตกลงในกรณีที่ไม่สามารถติดตามทวงถามรายงานได้ หรือมีแนวโน้มว่าไม่สามารถทวงถามจนได้รับรายงานได้ให้ดำเนินการ ดังต่อไปนี้(๑)ทำหนังสือแจ้งต้นสังกัดของผู้ได้รับการจัดสรรเงินกองทุน (ถ้ามี)(๒)ทำหนังสือแจ้งผู้ได้รับการจัดสรรเงินกองทุนทราบถึงการยกเลิกโครงการพร้อมชี้แจงเหตุผล(๓)ระงับการจ่ายเงินส่วนที่เหลือทั้งหมด(๔)ทำหนังสือแจ้งให้ผู้ได้รับการจัดสรรเงินกองทุนทำรายงานการเงินและคืนเงินส่วนที่เหลือภายในหกสิบวันในกรณีที่มีการใช้เงินเกินวงเงินงบประมาณที่ได้รับอนุมัติจาก กกพ. โดยสำนักงานกกพ. ขอสงวนสิทธิที่จะไม่เบิกจ่ายเงินส่วนที่ผู้ได้รับการจัดสรรเงินกองทุนจ่ายเกินไปจากวงเงินงบประมาณที่ระบุไว้ในสัญญาหรือบันทึกข้อตกลงหมวด ๔การเบิกจ่ายและการปิดโครงการ ข้อ๒๗ ให้ผู้ได้รับการจัดสรรเงินกองทุนเปิดบัญชีกับสถาบันการเงินของรัฐหรือธนาคารที่เป็นรัฐวิสาหกิจ หรือธนาคารพาณิชย์เป็นบัญชีเงินฝากออมทรัพย์หรือให้เปิดบัญชีเงินฝากกระแสรายวันร่วมด้วย ชื่อบัญชี กองทุนพัฒนาไฟฟ้าเพื่อกิจการตามมาตรา๙๗ (๔) ตามด้วยชื่อโครงการ โดยแยกเป็นรายโครงการเพื่อการรับจ่ายเงินกองทุนตามที่ได้รับอนุมัติจาก กกพ. และแจ้งเลขที่บัญชีเงินฝากดังกล่าวต่อสำนักงาน กกพ.เพื่อโอนเงินเข้าบัญชีการเปิดบัญชีเงินฝากตามวรรคหนึ่งกรณีผู้ได้รับการจัดสรรเงินกองทุนเป็นหน่วยงานของรัฐ ให้ดำเนินการโดยความเห็นชอบของผู้บังคับบัญชาสูงสุดของหน่วยงานหรือเทียบเท่ากรณีที่เป็นภาคเอกชนให้ดำเนินการโดยความเห็นชอบของกรรมการผู้จัดการใหญ่หรือเทียบเท่ากรณีที่เป็นสหกรณ์ให้ดำเนินการโดยความเห็นชอบของคณะกรรมการดำเนินการสหกรณ์และกรณีที่เป็นองค์กรไม่แสวงหากำไรให้ดำเนินงานโดยความเห็นชอบของคณะกรรมการสมาคมมูลนิธิ หรือองค์กรที่เรียกชื่ออย่างอื่น สำหรับกรณีที่ผู้ได้รับการจัดสรรเงินกองทุนอยู่นอกเหนือคุณสมบัติดังกล่าวข้างต้นให้อยู่ในดุลยพินิจของเลขาธิการให้กำหนดผู้มีอำนาจอนุมัติสั่งจ่ายเงินที่ได้รับการจัดสรรจำนวนสี่คนและได้รับมอบหมายหรือมอบอำนาจจากหัวหน้าส่วนราชการหรือหัวหน้าหน่วยงานหรือผู้มีอำนาจโดยมีเงื่อนไขการสั่งจ่ายลงนามร่วมกันสองในสี่คนข้อ๒๘ การขอเบิกเงินตามสัญญาหรือข้อตกลงในแต่ละครั้งให้ผู้ได้รับการจัดสรรเงินกองทุนยื่นหนังสือเบิกเงินต่อสำนักงาน กกพ.พร้อมหลักฐานหรือเอกสาร ดังต่อไปนี้(๑)มติ กกพ. ที่อนุมัติข้อเสนอโครงการดังกล่าว(๒)แผนการใช้จ่ายเงินที่ได้รับอนุมัติ หรือที่ได้อนุมัติให้มีการเปลี่ยนแปลงหรือประมาณการรายจ่ายประจำปี แล้วแต่กรณี(๓)แบบหรือรูป หรือรายละเอียดรายการตามข้อเสนอโครงการ(๔)รายละเอียดบัญชีเงินฝากธนาคาร(๕)รายงานความก้าวหน้า ผลการดำเนินโครงการ รูปถ่ายผลการทำงาน หรือกิจกรรม (ถ้ามี)(๖)เอกสารประกอบอื่น ๆ ที่เกี่ยวข้องตามที่สำนักงาน กกพ. กำหนดข้อ๒๙ ให้ผู้ได้รับการจัดสรรเงินกองทุนจัดทำหนังสือตอบรับการรับเงินพร้อมเอกสารที่เกี่ยวข้อง ตามแบบที่สำนักงาน กกพ. กำหนดเพื่อเป็นหลักฐานการรับเงินและผู้ได้รับการจัดสรรเงินกองทุนมีหน้าที่เก็บเอกสารและหลักฐานทางการเงินไว้เพื่อการตรวจสอบในภายหลังข้อ๓๐ กรณีที่ผู้ได้รับการจัดสรรเงินกองทุนมิใช่หน่วยงานของรัฐให้มีการจัดทำรายงานการเงินตามรูปแบบที่สำนักงาน กกพ. กำหนดข้อ๓๑ กรณีที่ผู้ได้รับการจัดสรรเงินกองทุนเป็นหน่วยงานของรัฐหลักเกณฑ์และวิธีปฏิบัติในเรื่องการเก็บรักษาเงิน การเบิกจ่ายเงินและการพัสดุให้ปฏิบัติตามระเบียบ ข้อบังคับ หรือคำสั่งของหน่วยงานต้นสังกัดข้อ๓๒ การบัญชีของผู้ได้รับการจัดสรรเงินเป็นไปตามระบบบัญชีของหน่วยงานที่ได้รับการจัดสรรเงินข้อ๓๓ ให้ผู้ได้รับการจัดสรรเงินกองทุนทำรายงานการรับจ่ายเงินของโครงการส่งสำนักงาน กกพ. เป็นรายไตรมาสหรือตามงวดที่ขอเบิกเงินจนกว่าจะเสร็จสิ้นโครงการและเก็บเอกสารหลักฐานไว้เพื่อการตรวจสอบข้อ๓๔ ให้ผู้ได้รับการจัดสรรเงินกองทุนดำเนินงานก่อนปิดโครงการดังต่อไปนี้(๑) ปิดบัญชีเงินฝากธนาคารกรณีผู้ได้รับการจัดสรรเงินกองทุนมิใช่หน่วยงานของรัฐ(๒)ส่งเงินเหลือจ่ายพร้อมดอกผลทั้งหมดคืนสำนักงาน กกพ.ภายในหกสิบวันนับจากวันสิ้นโครงการ(๓)ส่งรายงานฉบับสมบูรณ์ทั้งในแบบรูปเล่มและข้อมูลเอกสารอิเล็กทรอนิกส์ให้สำนักงานกกพ.(๔)บันทึกข้อมูลเกี่ยวกับการดำเนินโครงการ ลงระบบฐานข้อมูลของสำนักงาน กกพ. (ถ้ามี)หมวด ๕การติดตามและการประเมินผล ข้อ๓๕ ผู้ได้รับการจัดสรรเงินกองทุนมีหน้าที่รับผิดชอบในการจัดทำรายงานความก้าวหน้าของการดำเนินงานตามโครงการและรายงานผลการใช้จ่ายเงินตามวัตถุประสงค์ของกองทุนต่อสำนักงาน กกพ. และยินยอมให้ความร่วมมือและอำนวยความสะดวกแก่กกพ. หรือคณะอนุกรรมการติดตามประเมินผลโครงการ หรือผู้ที่ได้รับมอบหมายเข้าไปตรวจสอบการดำเนินการตามโครงการได้สำหรับโครงการที่อยู่ระหว่างการดำเนินงานการรายงานตามวรรคหนึ่ง ต้องดำเนินการอย่างน้อยเป็นรายไตรมาสและหากไม่นำส่งรายงานดังกล่าว สำนักงาน กกพ.สามารถชะลอการโอนเงินให้ผู้ได้รับการจัดสรรเงินกองทุนชั่วคราวเมื่อดำเนินโครงการสิ้นสุดตามสัญญาให้ผู้ได้รับการจัดสรรเงินกองทุนมีหน้าที่รับผิดชอบในการจัดทำรายงานผลการดำเนินงานตามโครงการหรือรายงานผลที่ได้รับจากการใช้จ่ายเงินตามวัตถุประสงค์ของกองทุนต่อสำนักงาน กกพ.ภายในระยะเวลาหกสิบวันนับถัดจากวันสิ้นสุดโครงการตามสัญญาข้อ๓๖ สำนักงาน กกพ.มีอำนาจเรียกให้ผู้ได้รับการจัดสรรเงินกองทุนมาชี้แจง หรือส่งข้อมูลเอกสารใด ๆเพิ่มเติมเพื่อใช้ประกอบการติดตามและประเมินผลได้ข้อ๓๗ การจัดทำรายงานความก้าวหน้าของการดำเนินโครงการหรือรายงานผลที่ได้รับจากการใช้จ่ายเงิน ให้เป็นไปตามที่สำนักงาน กกพ. กำหนดข้อ๓๘ กรณีมีเหตุแน่ชัดว่าโครงการขัดต่อหลักเกณฑ์ไม่เกิดประโยชน์ หรือมีความเสี่ยงว่าโครงการไม่ประสบความสำเร็จ สำนักงาน กกพ.สามารถให้ผู้ได้รับการจัดสรรเงินกองทุนชี้แจงข้อเท็จจริง หรือแก้ไขหรือระงับการดำเนินโครงการหรือกิจกรรมอันเป็นเหตุให้เกิดความเสียหายได้ข้อ๓๙ ให้สำนักงาน กกพ.รวบรวมรายชื่อของผู้ดำเนินโครงการที่ผิดสัญญากับสำนักงาน กกพ. เพื่อใช้เป็นส่วนหนึ่งของหลักเกณฑ์การจัดสรรเงินกองทุนหากปรากฏในภายหลังว่าข้อเสนอโครงการของผู้มีสิทธิยื่นขอรับการจัดสรรเงินกองทุนรายใดเป็นของผู้ดำเนินโครงการที่ผิดสัญญาตามวรรคหนึ่งให้สำนักงาน กกพ. ระงับการพิจารณา หรือระงับการดำเนินโครงการ แล้วแต่กรณีประกาศ ณ วันที่ ๗มีนาคม พ.ศ. ๒๕๕๙พรเทพ ธัญญพงศ์ชัยประธานกรรมการกำกับกิจการพลังงานปริยานุช/จัดทำ๔ เมษายน ๒๕๕๙ชวัลพร/ตรวจ๔ เมษายน ๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๗๕ ง/หน้า ๑/๓๐ มีนาคม ๒๕๕๙